06/03/2013 | Administración LocalMunicipal
Noia
Secretaría
Aprobación definitiva da Ordenanza municipal reguladora da venda ambulante no termo municipal de Noia

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba a Ordenanza municipal reguladora da venda ambulante no termo municipal de Noia, aprobado inicialmente polo Pleno en sesión realizada o 4 de decembro de 2012, quedou aprobado definitivamente no Pleno de data 22 de febreiro de 2013 ao desestimarse as alegacións presentadas durante o período de exposición ao público do expediente. Asemade publícase o texto íntegro deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. A Directiva 2006/123/CE, do Parlamento Europeo e do Consello, do 12 de decembro de 2006, relativa aos servizos no mercado interior, impón aos Estados a obrigatoriedade de eliminar todas as trabas xurídicas e barreiras administrativas inxustificadas na liberdade de establecemento e prestación de servizos que se contemplan nos artigos 49 a 56 do Tratado de Funcionamento da Unión Europea (TFE), respectivamente. Se ben con carácter xeral as actividades de servizos de distribución comercial non deben estar sometidas a autorización administrativa previa, no relativo ao exercicio da venda ambulante ou non sedentaria considerouse necesario o seu mantemento así como a introdución de certas modificacións que tratan de reflectirse no presente texto, na medida que este tipo de actividade comercial require o uso do solo público que debe conciliarse con razóns imperiosas de interese xeral de orde público, a seguridade e a saúde pública. Dada a escaseza de solo público dispoñible, o número de autorizacións será necesariamente limitado. Por isto, o procedemento de concesión debe ser público e transparente de forma que, a pesar de que as autorizacións deben ser limitadas no tempo, se proporcione un resarcimento xusto dos investimentos acometidos polos seus titulares. En consonancia co anterior, a venda ambulante en solo privado non requirirá de autorización previa, abondando a presentación dunha declaración responsable e comunicación previa. No tocante ao réxime de competencias, a regulación da venda ambulante venlle atribuída aos concellos xa na Lei 7/1985, do 2 de abril, de bases de réxime local (artigo 25.2. g), na Lei 5/1997, do 22 de xullo, de administración local de Galicia (artigo 80.2. g), no Regulamento de servizos das corporacións locais do 17 de xuño de 1955 e tamén na normativa sectorial tanto de ámbito autonómico como estatal (Lei 13/2010, do 17 decembro, do comercio interior de Galicia, Lei 7/1996 de ordenación do comercio minorista e Real decreto 199/2010, do 26 de febreiro, polo que se regula o exercicio da venda ambulante ou non sedentaria). Mención especial merece a venda directa exercida por parte de agricultores e agricultoras da produción propia sen transformación ou a súa primeira transformación, cuxo produto final estea incluído no anexo I do artigo 38 do Tratado de funcionamento da Unión Europea pois, se ben estes vendedores non poden considerarse comerciantes -e polo tanto exercer a venda ambulante- para os efectos da Lei 13/2010, do 17 de decembro, do comercio interior de Galicia (artigo 2.1º), si poden vender os seus produtos en mercados municipais ou en lugares que non sexan establecementos comerciais permanentes, tendo esta venda a consideración de actividade agraria, ao abeiro do establecido no artigo 2.1 da Lei 19/1995, do 4 de xullo, de modernización das explotacións agrarias. A presente ordenanza ten por obxecto regular, con carácter xeral, o exercicio da venda ambulante dentro do termo municipal de Noia que se exerce en espazos públicos así como o seu réxime sancionador, de conformidade coas competencias atribuídas aos Concellos na Lei 7/1985, do 2 de abril, reguladora das bases de réxime local, no artigo 54 da Lei 7/1996, de 15 de xaneiro, de ordenación do comercio minorista na redacción dada por Lei 1/2010, do 1 de marzo, no Real Decreto 199/2010, do 26 de febreiro, polo que se regula o exercicio da venda ambulante ou non sendentaria, así como na Lei 13/2010, do 17 de decembro, do comercio interior de Galicia.2.1.–Considérase venda ambulante ou non sedentaria a realizada por comerciantes fóra dun establecemento comercial permanente, de xeito habitual, ocasional, periódico ou continuado, nos perímetros ou lugares debidamente autorizados, en instalacións comerciais desmontables ou transportables, incluíndo os camións ou vehículos tenda, carriños e outras instalacións de carácter itinerante.2.2.–Non terán a consideración de venda ambulante as vendas efectuadas dentro dos locais ou recintos ocupados por un certame feiral, que se rexerán pola súa regulación propia.2.3.–A venda directa exercida por parte de agricultores e agricultoras da produción propia sen transformación ou a súa primeira transformación, cuxo produto final estea incluído no anexo I do artigo 38 do Tratado de funcionamento da Unión Europea terá a consideración de actividade agraria e rexerase pola súa propia normativa. A venda ambulante tan só se poderá levar a cabo baixo algunha das seguintes modalidades, segundo a tipoloxía recollida no artigo 71 da Lei 13/2010, do 17 de decembro, do comercio interior de Galicia: 3.1.–Venda ambulante en mercados periódicos: é aquela autorizada nos mercados situados en poboacións, en lugares e espazos determinados, e cunha periodicidade habitual establecida. Dentro deste epígrafe están encadradas, entre outras, as realizadas en feiras populares, mercados e rastros.3.2.–Venda ambulante en mercados fixos: aquela autorizada en lugares anexos aos mercados municipais ou de abastos, con instalacións permanentes nas poboacións.3.3.–Venda ambulante en postos desmontables instalados na vía pública: aquela autorizada para un número de postos, situacións e períodos determinados.3.4.–Venda ambulante en mercados ocasionais: aquela autorizada en mercados esporádicos, que teñan lugar con motivo de feiras, festas ou acontecementos populares. Terán esta consideración as actividades de venda ambulante nas festas populares e romarías realizadas no termo municipal.3.5.–Venda ambulante mediante camións ou vehículos tenda: aquela realizada nos citados medios e autorizadas nas zonas ou lugares determinados.3.6.–Venda ambulante a pé, utilizando carriños ou outras instalacións de carácter itinerante.4.1.–A venda ambulante só poderá exercerse nos mercados fixos, periódicos ou ocasionais así como nas zonas da vía pública que, en cada caso, autorice o Concello e en espazos privados.4.2.–Os postos de venda ambulante non poderán situarse nos accesos a edificios de uso público, establecementos comerciais e industriais nin en lugares que dificulten o acceso e a circulación. Os postos de venda instalados en beirarrúas ou vías públicas que vulneren o establecido no apartado anterior, serán retirados por persoal municipal, previa resolución ó respecto.4.3.–En todo caso, os postos situaranse en lugares que conten coas condicións axeitadas de salubridade e limpeza.5.1.–En ningún caso poderán ser obxecto de venda ambulante os bens ou produtos cuxa propia normativa o prohiba e aqueles outros que, en razón á súa presentación ou outros motivos, non cumpran a normativa técnico sanitaria e de seguridade.5.2.–A determinación dos produtos obxecto da venda ambulante para cada modalidade determínase no capítulo III do título II da presente ordenanza.6.1.–A venda ambulante pode ser exercida por toda persoa física ou xurídica, sexa sociedade mercantil ou cooperativa, que reúna os requisitos establecidos na presente ordenanza e demais normativa aplicable.6.2.–Os vendedores ambulantes deberán cumprir, no exercicio da súa actividade mercantil, coa normativa vixente no exercicio do comercio e da disciplina do mercado, deberán observar as normas de competencia leal e usos mercantís, e responderán de que os produtos obxecto da venda cumpran as condicións e requisitos esixidos pola normativa que os regula, tanto en materia sanitaria como no referente á súa presentación, etiquetaxe e demais aspectos aos que nela se faga referencia.7.1.–Necesariedade: o exercicio da actividade de venda ambulante nos espazos públicos do Concello de Noia, en calquera das súas modalidades, requirirá da previa obtención da correspondente autorización municipal, de acordo co procedemento previsto nesta ordenanza.7.2.–Duración limitada: as autorizacións terán unha duración máxima de catro anos ou poderán ser de carácter diario ou eventual para ambulantes en ruta, ambulantes ocasionais e pequenos industriais ou artesáns.7.3.–Publicidade: o comerciante deberá ter exposta ao público e ás autoridades que realicen actuacións inspectoras, en forma facilmente visible, a tarxeta á que fai referencia o artigo 11.7.4.–Única: requirirase unha autorización por cada posto e para cada unha das modalidades de venda ambulante. A autorización dará dereito a un só posto de venda, e só poderá solicitarse unha autorización por cada epígrafe da CNAE que determina a suxeición ao IAE.7.5.–Competencia: o outorgamento das autorizacións será competencia do alcalde ou concelleiro delegado.7.6.–Transferibles: as autorizacións serán transferibles a en caso de falecemento, xubilación ou renuncia do titular a prol do cónxuxe, fillos, irmáns ou pais do titular sempre que reúnan os requisitos establecidos nesta ordenanza para o seu outorgamento e logo de comunicación escrita, segundo o modelo que se achega como anexo III, á autoridade municipal competente. A transmisión dunha autorización non afectará ao seu prazo de vixencia, que se manterá polo tempo que reste ata a finalización do seu prazo de duración.7.7.- Carné suplente: O titular da autorización poderá ser substituído, previa autorización municipal, polos familiares en primeiro grao de consanguinidade ou afinidade, sempre que o familiar proposto non sexa titular doutra autorización. Tamén poderá ser substituído por un traballador asalariado do titular, sempre que se acredite esta circunstancia co TC 2.8.1.- Non estarán suxeitos á previa obtención de autorización aqueles postos que tradicionalmente se veñen ubicando no casco histórico que teñen por obxecto a venda de produtos do campo, caseiros ou de tempada e cuxa ocupación no supere os dous metros lineais. Existirán dous tipos de procedementos para obter a autorización: 8.2.–As autorizacións outorgaranse directamente aos solicitantes que reúnan as condicións requiridas, salvo se, por calquera circunstancia, se encontrase limitado o seu número, en cuxo caso serano en réxime de concorrencia pública, respectando as previsións contidas nos artigos 86 e seguintes da Lei 33/2003, do 3 de novembro, de patrimonio das administracións públicas e 76 e seguintes do Regulamento de bens das entidades locais, así como o capítulo II da Lei 17/2009, do 23 de novembro, sobre o libre acceso ás actividades de servizo e ao seu exercicio e en condicións non discriminatorias. Se non puidera realizarse por concorrencia competitiva, por ter que valorarse condicións especiais no solicitante, farase por sorteo.8.3.–O procedemento, en réxime de concorrencia competitiva, deberá garantir a transparencia e a imparcialidade e, en concreto, a publicidade adecuada de inicio, desenvolvemento e fin do proceso. Os criterios a ter en conta serán claros, sinxelos, obxectivos e predecibles. Na resolución do procedemento fixaranse os requisitos da autorización, que terán que ser necesarios, proporcionais e non discriminatorios. O procedemento para o outorgamento en réxime de concorrencia competitiva atópase descrito no art.19 da presente ordenanza.9.1.–Os interesados presentarán a súa solicitude conforme co modelo que consta como anexo I.9.2.–Á solicitude achegarase: a) Declaración responsable, conforme co modelo que consta como anexo II, na que manifeste: 1. Estar dado de alta no réxime correspondente da Seguridade Social e ao corrente no pago das cotizacións.2. Estar dado de alta e ao corrente no pago do imposto sobre actividades económicas ou, no seu caso, no censo de obrigados.3. Cumprir cos requisitos das regulamentacións de cada tipo de produtos.4. Estar en posesión, no seu caso, do certificado acreditativo de ter recibido formación en materia de manipulación de alimentos.5. Dispoñer, se é o caso, da titulación e colexiación oficial que resulten esixibles.6. Cumprir os requisitos que impón a normativa sanitaria, no caso de autorizados á venda de produtos de alimentación e herbodietética.7. Satisfacer as taxas e os tributos fixados na correspondente ordenanza municipal.8. Non ter pendente o cumprimento de ningunha sanción imposta por este concello.9. No ter débeda pendente con este concello.10. Dispoñer dos permisos de residencia e traballo que, en cada caso, fosen esixibles, de tratarse de persoas estranxeiras.11. Dispoñer do CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas.12. Dispoñer do seguro de responsabilidade civil e recibo vixente.13. Dispoñer, no caso dos camións e vehículos tenda, do permiso de circulación e da tarxeta de inspección técnica actualizada e estar ao día no pagamento do seguro obrigatorio de vehículos a motor.14. Dispoñer, no seu caso, da documentación acreditativa de que o vehículo tenda reúne as condicións de hixiene e sanidade esixibles.15. Dispoñer, no seu caso, do certificado de correcto funcionamento das máquinas e instalacións que se utilicen.16. Estar en posesión da documentación acreditativa do cumprimento dos ditos requisitos e manter o seu cumprimento durante todo o prazo de vixencia da autorización. b) Copia compulsada do DNI ou pasaporte, para persoas físicas; copia compulsada do CIF, acta de constitución, estatutos e escritura de poder outorgada á persoa que firma a solicitude de autorización en representación da empresa, no caso de persoas xurídicas; no caso de estranxeiros, permiso de residencia e traballo que fose esixible; no caso de traballadores comunitarios, tarxeta de residencia. c) Documentación acreditativa de estar dado de alta e ao corrente no pago do imposto de actividades económicas ou, no seu caso, no censo de obrigados tributarios. Poderá substituírse a presentación desta documentación pola autorización ao Concello para verificar tales datos. d) Dúas fotografías tamaño carné, para a expedición do tarxeta de venda ambulante do Concello de Noia. e) Acreditación do pago das dúas mensualidades en concepto de fianza. f) No caso de que sinale suplente, deberase identificar este de acordo co formulario establecido, aportando fotografía, e deberase acreditar a condición de familiar co libro de familia; no caso de que o suplente designado sexa un empregado, acreditarase co correspondente TC2.9.3.–Non obstante o apartado anterior, non será esixible acreditación documental doutros requisitos detallados na declaración responsable, sen prexuízo das facultades de comprobación e inspección que correspondan.9.4.–Se a solicitude non reúne os requisitos que sinala o apartado anterior, requirirase ao interesado para que, nun prazo de dez días, emende a falta ou achegue os documentos preceptivos, con indicación de que, se así non o fixese, terase por desistido da súa solicitude.9.5.–A venda de produción propia sen transformación ou a súa primeira transformación, cuxo produto final estea incluído no anexo I do artigo 38 do Tratado de funcionamento da Unión Europea, solicitarase de acordo co modelo de solicitude do anexo I ao que se acompañará unha declaración responsable, conforme co modelo que consta como anexo V, na que manifeste: • Ser titular dunha explotación agraria. • Non ter débedas co Concello de Noia. • Lugar de produción da mercancía, indicando o enderezo completo. • Cumprir cos requisitos das regulamentacións de cada tipo de produto. • Estar en posesión da documentación acreditativa do cumprimento dos ditos requisitos e manter o seu cumprimento durante todo o prazo de vixencia da autorización.10.1.- Contido mínimo.- 1) Datos identificativos do titular: nome, apelidos ou denominación social, domicilio e DNI/CIF do titular da autorización.2) Prazo de vixencia da autorización.3) Dimensións e tipo de posto a instalar, e o seu emprazamento dentro do perímetro feiral.4) Horario, datas durante as que poderá exercerse a actividade e ocuparse o espazo público.5) Produtos cuxa venda se autoriza.6) Suplente, de ser o caso.10.2.- Vixencia e renovación da autorización.1) Atendendo á súa vixencia, as autorizacións poden ser de dous tipos: 1. a) de carácter cuatrienal.1. b) de carácter diario ou eventual para ambulantes en ruta, ambulantes ocasionais e pequenos industriais ou artesáns.2) As autorizacións do apartado a) anterior terán un prazo de duración de catro anos. A autorización que se outorgue non dará lugar a un procedemento de renovación automática, nin conlevará ningún outro tipo de vantaxe para o prestador cesante ou as persoas que estiveran vencelladas a el. A concesión de autorizacións poderán renovarse expresamente previa solicitude dos titulares, presentada no prazo dun mes anterior a data de remate da autorización.3) Aqueles interesados en exercer a actividade ocasionalmente durante días aillados, deberán presentar a súa solicitude de acordo co establecido nesta Ordenanza, polo menos quince días antes de aquel no que se inicie a actividade. En todo caso, no primeiro mes do exercicio, os titulares das autorizacións deberán presentar documentación actualizada dos documentos que serviron de base para o seu outorgamento; é dicir, deberase acreditar o cumprimento anual de ditos requisitos, como por exemplo co pago actualizado do IAE, da alta no réxime de autónomos, recibo de pago do seguro de responsabilidade civil etc, ou calquera outro dato susceptible de ser renovado co paso do tempo). 11.1.–O Concello expedirá unha tarxeta ou documento acreditativo da autorización para o exercicio da venda ambulante no que constarán os datos establecidos no artigo anterior e un enderezo para a recepción de posibles reclamacións durante o exercicio da actividade.11.2.–O vendedor deberá ter exposta esta tarxeta para o público e para as autoridades que realicen actuacións inspectoras, en forma facilmente visible.11.3.- No caso de ter solicitado polo titular do posto, a expedición do carné de suplente e terse autorizado polo Concello, deberá expoñerse a tarxeta de suplente no posto.12.1.- Créase o Rexistro Municipal de vendedores ambulantes, que será xestionado polos servizos municipais de consumo e mercado e a inscrición nese será consecuencia inmediata da concesión da autorización municipal correspondente para o exercicio da actividade, ou ben no momento da súa transmisión, partindo dos datos contidos na declaración responsable.12.2.- A inscrición dos titulares de autorizacións municipais de venda ambulante vixentes ao tempo de posta en funcionamento deste rexistro farase de oficio pola autoridade municipal, sen que sexa precisa a solicitude formalizada por aqueles; non obstante, estarán obrigados a comunicar e acreditar os datos que se lles requiran para a efectiva inscrición no Rexistro, sendo sancionados os incumprimentos non xustificados coa retirada da autorización de venda ambulante.12.3.- Igualmente a inscrición no devandito rexistro de todo vendedor que cause nova alta na venda ambulante, farana de oficio os servizos municipais de consumo e mercados.12.4.- Realizada a inscrición, expediráselle ao comerciante inscrito unha tarxeta ou documento acreditativo da autorización para o exercicio da venda ambulante ou non sedentaria, cunha vixencia igual á vixencia da autorización. A expedición do citado documento está suxeito á correspondente taxa. De igual maneira se procederá para a expedición de carné do suplente.12.5.- O contido da tarxeta ou documento acreditativo, deberá ser como mínimo, os datos esixidos no art.3.3 do Real Decreto 199/2012, de 26 de febreiro, polo que se regula o exercicio da venda ambulante.12.6.- No suposto de que a persoa vendedora ambulante non opte voluntariamente pola inscrición na sección do Rexistro Galego de Comercio, será o concello que autorice o exercicio da venda ambulante o que comunique os datos para a correspondente inscrición.12.5.–Garantirase a interoperabilidade técnica con outros rexistros sobre o libre acceso ás actividades de servizos e o seu exercicio, de conformidade coa disposición adicional primeira da Lei 17/2009, sobre o libre acceso das actividades de servizos e o seu exercicio.13.1.–A autorización poderá ser revogada unilateralmente por razóns de interese público, sen xerar neste caso dereito ningún de indemnización, cando resulte incompatible coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscabo do uso xeral.13.2.–Tamén poderá revogarse temporalmente como sanción accesoria. Sen prexuízo do disposto noutros artigos desta Ordenanza, as autorizacións extinguiranse polas seguintes causas: 1) Transcurso do prazo de vixencia polo que se outorgaron, sen solicitar a renovación ou sen pagar un trimestre. Para evitar a extinción por impago, deberase acreditar o pago do total do trimestre.2) Renuncia expresa e escrita do titular.3) Quebra do titular declarada por resolución xudicial firme.4) Causas sobrevidas de interese público.5) Perda dalgún dos requisitos esixidos nesta ordenanza e demais normativa de aplicación.6) Falta de pagamento das sancións municipais que se impuxesen.7) Ausentarse na instalación do posto, sen xustificar ou indebidamente xustificada, durante un período superior a un (1) mes, é dicir, 4 ausencias do mercado de xoves ou 4 ausencias do mercado do domingo. Entenderase xustificada a ausencia sempre que se aporten documentos oficiais ou datos obxectivos que acredite tal extremo, e en ningún caso se poderá estar ausente do posto, aínda xustificado a ausencia, mais alá de seis meses. A ausencia do posto de forma xustificada non producirá o devengo da correspondente taxa.8) Falecemento do titular no caso de persoa física; ou extinción da persoa xurídica.9) Reiteración na comisión de infraccións. Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte, correspondendo a súa resolución ao Alcalde ou concelleiro ou concelleira en quen delegue.15.1.–De conformidade co establecido no artigo 10, a autorización determinará a localización de cada posto ou emprazamento onde se exercite a venda ambulante.16.1.–A venda ambulante exercerase mediante postos desmontables, camións ou vehículos tenda ou mediante carriños e instalacións similares de carácter itinerante e reunirán, en todos os casos, as debidas condicións de seguridade, salubridade, limpeza e decorosa presentación, podendo ordearse a súa retirada en caso contrario.16.2.–Non se permite a exposición do xénero directamente sobre o pavimento.17.1.–Estar en posesión da autorización municipal.17.2.–Cumprir as condicións establecidas na autorización.17.3.–Cumprir as condicións e requisitos esixidos pola normativa reguladora dos produtos que sexan obxecto de venda.17.4.–Non producir molestias e incomodidades que perturben a orde pública. En ningún caso se poderán anunciar as mercancías por sistemas de megafonía ou aparellos reprodutores de son de calquera tipo.17.5.–Manter os postos ordenados e en adecuadas condicións hixiénicas. A este respecto, unha vez finalizada a actividade, os autorizados recollerán nun recipiente os refugallos producidos e depositaranos nos correspondentes colectores, debendo quedar o espazo ocupado nas mesmas condicións hixiénicas que estaba antes da ocupación.17.6.–Estar en posesión de facturas ou albaráns que acrediten a procedencia da mercadoría.17.7.–Manter un trato correcto co público, persoal municipal e usuarios do mercado.17.8.–Acatar as ordes dadas polas autoridades competentes.17.9.- Cumprir cos preceptos desta Ordenanza e demais regulación de aplicación.18.1.–Teñen a consideración de feiras e mercados periódicos organizados os que se realizan de forma periódica ao longo de todo o ano, na situación, días e lugares prefixados polo concello, tales como a Feira do Xoves e a Feira dos Domingos, salvo os xoves e domingos festivos, agás Xoves Santo, que se desenvolvan na Rúa do Curro e arredores e no Malecón de San Lázaro e arredores.18.2.- Tamén terá a consideración de mercado periódico organizado o que se celebra na semana previa ao día de defuntos (1 de novembro) que se desenvolva na Rúa do Curro, na Praza da Fanequeira e na Praza do Tapal, e que será exclusivamente de venta de flores de tempada. Para realizar a venda neste mercado, será necesaria a obtención de autorización independente á obtida para a venda no mercado de xoves de domingos prevista no punto anterior da presente ordenanza, conforme ao anexo IV e unha vez acreditado o pago da correspondente taxa, segundo os metros lineais autorizados. A concreción específica das condicións de venda, levarase a cabo a través de Bando da Alcaldía, que se publicará na primeira semana do mes de outubro do ano correspondente.18.3.- Non obstante, cando circunstancias derivadas de acontecementos especiais, causas de forza maior ou razóns de orde pública así o aconsellen, poderán suspenderse temporalmente as autorizacións, modificar datas ou horarios ou determinar novos emprazamentos sen que isto xere dereito a indemnización de ningún xeito a prol dos autorizados.18.4.– O alcalde ou concelleiro delegado poderá acordar a instalación de mercados periódicos organizados, tendo en conta as características e necesidades deste concello e atendendo á densidade de tráfico e circulación, ao acceso aos edificios de uso público, locais comerciais e industriais e aos seus escaparates e exposicións, ás condicións para garantir a adecuada sanidade e hixiene, ao interese das persoas consumidoras e á tradición e arraigo no municipio desta modalidade de venda.19.1.– Cando se atopase limitado o número de autorizacións, levarase a cabo o procedemento de adxudicación en réxime de concorrencia competitiva, respectando as previsións contidas nos artigos 86 e seguintes da Lei 33/2003, do 3 de novembro, de patrimonio das administracións públicas e 76 e seguintes do Regulamento de bens das entidades locais, así como o capítulo II da Lei 17/2009, do 23 de novembro, sobre o libre acceso ás actividades de servizo e ao seu exercicio e en condicións non discriminatorias. O procedemento concorrencial será convocado polo señor Alcalde-presidente ou concelleiro en quen delegue, quen tamén aprobará as bases que rexerán a convocatoria. Deberán ser tidos en conta, polo menos, para a adxudicación mediante este procedemento, ademais do prezo, a antigüidade na actividade e o feito de non ter sido sancionado polo exercicio da venda ambulante no municipio. En canto ao criterio do prezo, haberá que estar á ordenanza nº 11 reguladora da taxa por aproveitamento especial do dominio público municipal e prestación de outros servizos. Están suxeitos ao procedemento de adxudicación por poxa pública, en principio, os postos de venda de todo tipo de flor (solta o en centros), así como calquera outro tipo posto cando o aconsellen circunstancias de interese xeral. En concreto, 3 (tres) postos ubicados na Praza da Constitución. A ubicación exacta será indicada nas bases reguladoras do procedemento de licitación, así como na resolución de autorización. A convocatoria deste procedemento será anunciada coa suficiente antelación no BOP, nos xornais locais e na páxina web do Concello de Noia.20.1.–Horario da feira. • Montaxe dos postos e descarga de mercadorías: entre as 6.00 e as 9.00 horas. • Actividade comercial: entre as 9.00 e as 14.00 horas. • Desmontaxe dos postos e recollida de mercadorías: entre as 14.00 e as 16.00 horas.20.2.–Os postos. Co fin de adaptar a celebración destes mercados periódicos ás necesidades de cada momento, en cada convocatoria de licitación de postos establecerase a tipoloxía, características, dimensións e colocación de cada un deles, así como os produtos cuxa venda se autoriza. Ningún vendedor poderá ocupar o corredor, reservas de aparcamento e demais espazos libres, nin un lugar distinto ou con maior superficie que a asignada, sendo 10x2 metros lineais a superficie máxima susceptible de autorizar.20.3.–Vehículos. Queda expresamente prohibido o estacionamento dos vehículos dentro dos recintos feirais no horario de actividade comercial, sen prexuízo do estacionamento de vehículos tenda nas zonas habilitadas para o efecto. Non obstante, os vendedores ambulantes poderán estacionarse durante a instalación dos postos e durante a carga e descarga de mercadorías. Salvo nas zonas habilitadas para tal efecto, queda prohibida a entrada de calquera vehículo no recinto da feira no horario de desenvolvemento da actividade comercial, sen prexuízo de causas de forza maior debidamente xustificadas.20.4.- Requisitos dos vehículos tenda. Os vehículos-tenda deberán cumprir os seguintes requisitos: En todo caso deberán contar con furgón separado fisicamente da cabina do condutor. Vehículos destinados á venda de peixe fresco: deberán contar coas seguintes especificacións técnicas: - Vehículo isotermo homologado. - Xelo cunha temperatura no centro das pezas entre 0 e 7 graos centígrados. - Inclinación do chan para evacuación da auga de fusión. - Superficies interiores lisas e unións redondeadas. - Bidón auxiliar de auga potable en cantidade suficiente, toallas dun só uso e xabón líquido. - Caldeiro para residuos ou bolsas de plástico. Vehículos para a venda de peixe conxelado: - Vehículo frigorífico homologado. - Temperatura dos produtos igual ou inferior a –18 graos centígrados. - Rexistro gráfico de temperatura - Superficies lisas e unións redondeadas.20.5.–Os produtos autorizados. Poderán ser obxecto de venda os seguintes produtos: a) Alimentación: • Todos os alimentos cumprirán as normativas sanitarias esixidas para cada un deles, sendo indispensable que se presenten debidamente envasados, etiquetados, protexidos, con rexistro sanitario e refrixerados aqueles produtos cuxa normativa así o esixa. • Todos os alimentos deberán estar protexidos da contaminación polo po, insectos e outras fontes de sucidade. Evitarase a súa manipulación polo público, o contacto directo co solo e a incidencia directa do sol e da choiva. • Os produtos a granel e sen envoltura deberán expoñerse para a venda protexidos mediante recipientes que reúnan as condicións hixiénicas esixibles e, na súa manipulación, utilizaranse utensilios adecuados. • O persoal que expenda alimentos deberá gardar as adecuadas condicións de aseo e limpeza na roupa de traballo. b) Téxtil, calzado e complementos: roupa, calzado, bixutería, complementos, téxtil fogar, marroquinería, pequena quincalla, mercería e similares. c) Típicos ou tradicionais: apeiros de labranza, artesanía e similares. d) De temporada: árbores froiteiras, plantas, flores, sementes e similares. O exercicio concreto da venda ambulante neste aspecto será concretado por Bando da Alcaldía que se ditará nos 15 primeiros días do mes de xaneiro de cada ano. e) Varios: bricolaxe, xoguetes, droguería e perfumería, libros, música e similares.21.1.–Poderá autorizarse a venda ambulante en festas populares.21.2.–A solicitude, conforme co disposto no artigo 9, presentarase cunha antelación mínima de quince días ao exercicio da actividade.22.1.–O alcalde ou concelleiro delegado poderán acordar, logo dos informes emitidos pola Secretaría e pola Policía Local, o establecemento de mercados ocasionais determinando, como mínimo: a) O lugar e data no que se celebrará e a tipoloxía de venda ambulante admitida, tendo en conta as características e necesidades e, especialmente, os indicadores seguintes: 1. Densidade de tránsito e circulación.2. Acceso aos locais comerciais ou industriais, aos seus escaparates ou exposicións.3. Acceso aos edificios de uso público.4. Condicións para garantir a adecuada sanidade e hixiene.5. Interese das persoas consumidoras.6. Tradición e arraigo no municipio desta modalidade de venda. b) A previsión do número de postos ou autorizacións. c) Os produtos que poderán ser ofrecidos á venda.22.2.–O réxime de concesión da autorización será o establecido para os mercados periódicos organizados, sen prexuízo das especialidades que poidan establecerse.23.1.–Poderá autorizarse a venda ambulante realizada mediante a ocupación da vía pública con postos desmontables de carácter illado, xa sexa de maneira ocasional ou habitual.23.2.–A solicitude presentarase conforme co disposto no artigo 9 e cunha antelación mínima de quince días ao exercicio da actividade.23.3.–Queda prohibida a venda ambulante de calquera mercadoría na vía pública sen posto.24.1.–Poderá autorizarse a venda ambulante mediante camións ou vehículos tenda.24.2.–A solicitude presentarase conforme co disposto no artigo 9 e cunha antelación mínima de quince días ao exercicio da actividade.24.3.–A autorización determinará o ámbito xeográfico ou perímetro do termo municipal no que se exercerá este tipo de venda, tendo en conta a densidade de tráfico e circulación, o acceso a locais comerciais ou industriais, aos seus escaparates e exposicións, o acceso a edificios de uso público e o interese para as persoas consumidoras.25.1.–Poderá autorizarse a venda ambulante a pé, utilizando carriños ou outras instalacións de carácter itinerante.25.2.–A solicitude presentarase conforme co disposto no artigo 9 e cunha antelación mínima de quince días ao exercicio da actividade.24.3.–A autorización determinará o ámbito xeográfico ou perímetro do termo municipal no que se exercerá este tipo de venda, tendo en conta a densidade de tráfico e circulación, o acceso a locais comerciais ou industriais, aos seus escaparates e exposicións, o acceso a edificios de uso público e o interese para as persoas consumidoras.27.1.–O Concello de Noia exercerá, respecto de toda a venda ambulante que se leve a cabo no seu termo municipal, as funcións de inspección e sanción, sen prexuízo das competencias atribuídas a outras administracións.27.2.–A estes efectos, o concello poderá comprobar e inspeccionar, en todo momento, os feitos, actividades, transmisións e demais circunstancias da autorización concedida, notificando, no seu caso, aos órganos autonómicos competentes os feitos de que teñan coñecemento no exercicio das súas funcións que poidan constituír infracción á lexislación de defensa da competencia.27.3.–Poderán, así mesmo, inspeccionarse os produtos, actividades e instalacións, así como recabar dos seus titulares canta información resulte necesaria en relación con eles.27.4.–En especial, vixiarase que os lugares de venda se atopen en condicións de limpeza e salubridade, poñendo especial atención nos produtos perecedoiros e de alimentación. A infracción das obrigas e demais normas de obrigado cumprimento establecidas nesta ordenanza serán obxecto dun procedemento sancionador nos termos dos artigos 127 e seguintes da Lei 30/1992, do 26 de novembro, reguladora do réxime xurídico das administracións públicas e do procedemento administrativo común e do Regulamento sancionador de desenvolvemento da citada lei, aprobado por Real decreto 1398/1993 de 4 de agosto. Corresponde ao Concello de Noia a vixilancia e garantía do cumprimento polos titulares das autorizacións, do que dispón esta ordenanza e demais normativa de aplicación, especialmente en canto ás esixencias e condicións hixiénico-sanitarias.29.1. As infraccións e correspondentes sancións relatadas pola normativa referida nos artigos 102 e seguintes da Lei 13/2010, do 17 de decembro, do comercio interior de Galicia e no Real Decreto Lexislativo 1/2007, de 16 de novembro, por el que se aproba el texto refundido de la Lei xeral para la defensa de los consumidores e usuarios e outras leis complementarias, tramitaranse e aplicaranse segundo os devanditos textos legais, así como nas normas que os desenvolven. Constitúen infraccións á presente ordenanza as seguintes condutas, que se clasificarán en leves, graves e moi graves.29.2.–Terán a condición de infracción leve: • Incumprir os horarios de montaxe e desmontaxe. • Non exhibir a autorización ou comunicación previa. • A simple inobservancia de calquera precepto desta ordenanza que non teña repercusións económicas nin prexuízo para as persoas consumidoras. • En xeral, incumprir as obrigas establecidas nesta norma e na Lei 13/2010, que non sexan obxecto de sanción específica.29.3.–Terán a condición de infracción grave: - a reincidencia na comisión de infraccións leves. - practicar a venda fóra dos perímetros e/ou dos lugares autorizados ou con transgresión dos días e dos horarios establecidos. - practicar a venda calquera persoa non autorizada ou comerciantes que incumpran os requisitos establecidos na Lei 13/2010, nos regulamentos ou nas ordenanzas reguladoras. - practicar a venda en lugares que non reúnan as condicións establecidas na Lei 13/2010, nos regulamentos ou nas ordenanzas reguladoras. - negarse ou resistirse a subministrar datos ou a facilitar a información requirida polas autoridades ou o seu funcionariado e axentes da Administración comercial no exercicio das súas funcións de comprobación e mais a subministración de información inexacta ou incompleta. - incumprir as disposicións administrativas relativas á prohibición de comercializar ou distribuír determinados produtos. - esixir prezos superiores a aqueles que fosen obxecto de fixación administrativa. - cursar información errónea ou claramente insuficiente cando esta se solicitase de conformidade coa normativa aplicable e teña carácter esencial, se xeren graves danos ou exista intencionalidade 29.4.–Terán a consideración de infracción moi grave: - a reincidencia na comisión de infraccións graves, - negarse ou resistirse a subministrar datos ou a facilitar a información requirida polas autoridades e os seus axentes no exercicio das súas funcións de inspección, cando se efectuar a través de violencia física ou verbal ou calquera outra forma de presión. - cometer as infraccións cualificadas como graves, sempre que supuxesen unha facturación, afectada pola infracción, superior a un millón de euros Entenderase por reincidencia a comisión, no período dun ano, de máis dunha infracción da mesma natureza, cando así fose declarado por resolución firme. Malia o anterior, para cualificar unha infracción como moi grave só se atenderá á reincidencia en infraccións graves, e a reincidencia en infraccións leves só determinará que unha infracción deste tipo sexa cualificada como grave cando se incorrese en máis de dúas infraccións de carácter leve, cando así fose declarado por resolución firme As sancións que se aplicarán, pola comisión das condutas constitutivas de infracción da presente ordenanza, serán as tipificadas nos artigos 109 e seguintes da Lei 13/2010, de 17 de decembro, do comercio interior de Galicia. Para a gradación da sanción a aplicar teranse en conta as seguintes circunstancias: • A reiteración de infraccións ou reincidencia. • A existencia de intencionalidade do infractor. • A transcendencia social dos feitos. • A gravidade e natureza dos danos ocasionados. • A intensidade da perturbación ocasionada na tranquilidade ou no pacífico exercicio dos dereitos doutras persoas ou actividades. • A intensidade da perturbación causada á salubridade ou ornato públicos. • A intensidade da perturbación ocasionada no uso dun servizo ou dun espazo público por parte das persoas con dereito a utilizalos. • A intensidade da perturbación ocasionada no normal funcionamento dun servizo público. • A intensidade dos danos ocasionados aos equipamentos, infraestruturas, instalacións ou elementos dun servizo ou dun espazo público. Os comerciantes ambulantes que veñan exercendo este tipo de venda no momento da entrada en vigor desta Ordenanza, e que reúnan os requisitos nela establecidos, conservarán o sitio no que se viñan instalando, previa acreditación do cumprimento da documentación esixible e previa autorización, no prazo dun mes dende a entrada en vigor da presente Ordenanza. De non realizarse este trámite perderan o posto que viñan ocupando, sen prexuízo dunha nova solicitude. Quedan excluídos do ámbito de aplicación desta ordenanza a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente en virtude dunha concesión administrativa, que se rexerán pola súa normativa propia. Por outra banda, a venda que se poida realizar durante a Feira Medieval, estará suxeita ao Regulamento da Feira medieval do Concello de Noia, publicado no BOP núm.99 de 28 de maio de 2012, e correspondente ordenanza fiscal. Queda derrogado o Regulamento do mercado do Curro e venda ambulante do Concello de Noia, aprobado definitivamente polo Pleno da Corporación e publicada no BOP núm.118 de data 26 de maio de 1997. A presente ordenanza entrará en vigor unha vez publicado integramente o seu texto no Boletín Oficial da Provincia e transcorrido o prazo previsto no artigo 65.2 da Lei 7/1985, do 2 de abril, reguladora das bases de réxime local. VENDA AMBULANTE CONCELLO DE NOIA VENDA AMBULANTE DO CONCELLO DE NOIA VENDA AMBULANTE CONCELLO DE NOIA ADVÍRTESELLE QUE consonte o disposto no apartado 4 do artigo 71. bis da Lei 30/1992, do 26 de novembro, de réxime xurídico das administracións públicas e do procedemento administrativo común, “a inexactitude, falsidade ou omisión de carácter esencial, en calquera dato, manifestación ou documento que se achegue ou incorpore a unha declaración responsable, ou a non presentación ante a Administración competente da declaración responsable, determinará a imposibilidade de continuar co exercizo do dereito ou actividade afectada dende o momento en que se teña constancia de tales feitos, sen prexuízo das responsabilidades penais, civís, ou administrativas a que houbese lugar.” VENDA AMBULANTE CONCELLO DE NOIA VENDA DE PRODUCIÓN PROPIA SEN TRANSFORMACIÓN OU A SÚA PRIMEIRA TRANSFORMACIÓN VENDA AMBULANTE CONCELLO DE NOIA Noia, 25 de febreiro de 2013 O alcalde, Asdo. Rafael García Guerrero